ข้อบังคับเจ้าพนักงานจราจรทางบกจังหวัดนนทบุรี ว่าด้วยการห้ามจอดรถ และจัดระบบการเดินรถ ในเขตจังหวัดนนทบุรี พ.ศ. 2560
ข้อบังคับเจ้าพนักงานจราจรทางบกจังหวัดนนทบุรี
ข้อบังคับเจ้าพนักงานจราจรทางบกจังหวัดนนทบุรี
ว่าด้วยการห้ามจอดรถ
และจัดระบบการเดินรถ ในเขตจังหวัดนนทบุรี
พ.ศ. ๒๕๖๐
 

ด้วยการทางพิเศษแห่งประเทศไทย
ได้เปิดใช้ทางพิเศษศรีรัช - วงแหวนรอบนอก ส่งผลให้เกิดปัญหาการจราจรติดขัด
ทั้งถนนบางกรวย - ไทรน้อย ถนนเทอดพระเกียรติมุ่งหน้าออกไปยังถนนสิรินธร รวมถึงถนนเลียบทางรถไฟ
ซึ่งเป็นถนนสายหลักที่ประชาชนใช้ในการเดินทางเข้า  ออก กรุงเทพมหานคร เนื่องจากพื้นที่บริเวณดังกล่าว
เป็นพื้นที่เชื่อมต่อจากจังหวัดนนทบุรีเข้าสู่กรุงเทพมหานคร
ซึ่งมีเส้นทางคมนาคมติดต่อกับกรุงเทพมหานคร มีชุมชน หมู่บ้าน ที่พักอาศัยจำนวนมาก
ประกอบกับปริมาณผู้ใช้รถใช้ถนนมีมากขึ้นตามลำดับ และระบบการจราจรที่ใช้อยู่เดิม
ไม่สามารถรองรับสภาพการจราจรปัจจุบันได้
เห็นควรปรับปรุงการห้ามจอดรถและจัดระบบการเดินรถให้เหมาะสมยิ่งขึ้น
เพื่อลดปัญหาการจราจรติดขัด

ฉะนั้น
เพื่อให้เกิดความสะดวกและปลอดภัยในการจราจร อาศัยอำนาจตามความในมาตรา ๑๓๙ (๑) (๒)
และ (๔) แห่งพระราชบัญญัติจราจรทางบก พ.ศ. ๒๕๒๒
ผู้บังคับการตำรวจภูธรจังหวัดนนทบุรี ในฐานะเจ้าพนักงานจราจรทางบกจังหวัดนนทบุรี
จึงออกข้อบังคับ ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรทางบกจังหวัดนนทบุรี ว่าด้วยการห้ามจอดรถและจัดระบบการเดินรถ
ในเขตจังหวัดนนทบุรี พ.ศ. ๒๕๖๐

ข้อ
๒[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ห้ามจอดรถทุกชนิด
ในถนนเลียบทางรถไฟ (ฝั่งด้านทิศเหนือ) ตั้งแต่สะพานข้ามคลองบางกอกน้อย (ทางขึ้นทางพิเศษศรีรัชฯ) ถึงจุดตัดกับถนนจรัญสนิทวงศ์
ตั้งแต่เวลา ๐๖.๐๐ น. ถึงเวลา ๑๐.๐๐ น. และตั้งแต่เวลา ๑๕.๐๐ น. ถึงเวลา
๒๒.๐๐ น. ไม่เว้นวันหยุดราชการ

ข้อ
๔ จัดระบบการเดินรถในถนนเลียบทางรถไฟ
(ฝั่งด้านทิศเหนือ) ตั้งแต่สะพานข้ามคลองบางกอกน้อย
ถึงจุดตัดกับถนนจรัญสนิทวงศ์ เป็นการเดินรถแบบทางเดียว (วันเวย์) ตลอดสาย

ข้อ
๕ ข้อบังคับนี้มิให้ใช้บังคับรถเจ้าพนักงานขณะปฏิบัติหน้าที่
หรือรถที่ได้รับอนุญาตจากเจ้าพนักงานจราจร

ข้อ
๖ บรรดาข้อบังคับ ประกาศ ระเบียบใด
ที่ขัดหรือแย้งกับข้อบังคับนี้ให้ยกเลิกโดยใช้ข้อบังคับฉบับนี้แทน


ประกาศ ณ วันที่ ๒๙
สิงหาคม พ.ศ. ๒๕๖๐
พลตำรวจตรี
สุศักดิ์ ปรักกมะกุล
ผู้บังคับการตำรวจภูธรจังหวัดนนทบุรี
เจ้าพนักงานจราจรทางบกจังหวัดนนทบุรี








ภวรรณตรี/จัดทำ
๑๒ ตุลาคม ๒๕๖๐

ปุณิกา/ตรวจ
๑๒ ตุลาคม ๒๕๖๐






[๑] ราชกิจจานุเบกษา
เล่ม ๑๓๔/ตอนพิเศษ ๒๓๕ ง/หน้า ๔๕/๒๕ กันยายน ๒๕๖๐